  Анжелика Тихонова корреспондент 9-тӥ куартолэзе Ижкарысь Пушкинской урамын, Удмуртиысь кивалтэтлэн юртэз азьын, капчи атлетикая Тупаса улонлы сӥзем 70-тӥез эстафета ортчоз. Быдӟым Атыкай ожын Вормонлы 74 ар тырмонлы тупатэм ужрад 12 час 30 минутэ кутскоз. Со сярысь кар администрациысь физкультурая, спортъя но егитъёсын ужан политикая управление ивортэ. Вормон нуналэ капчи атлетикая эстафета арлы быдэ радъяське но спорт пыр тупаса улонлэсь кулэлыксэ возьматэ. Сяме пыремъя Эстафета азьын Быдӟым Атыкай ожын вордӥськем музъемзы понна улонзэс сётэм муртъёслы сӥзем «Пробег памяти» ортчоз. Ӵошатсконъёсы арысь аре Удмуртилэн шоркарысьтыз школаослэн, вылӥ, кутскон но шоръёзо ӧнер сётонъя дышетсконниослэн, спортъя клубъёслэн, промышленной предприятиослэн но огазеяськонъёслэн 100 пала командаоссы пырисько. Учкисьёс но пыриськисьёс огъя 3 сюрслэсь трос луо. Эстафетаез сӥё-дано усьтонэ Удмуртилэн но Ижкарлэн кивалтӥсьёсыз пыриськозы. Озьы ик усьтон парадэ но «Пробег памяти» ужрадэ капчи атлетикая Минск-Ижкар калыккуспо пробеге пыриськемъёс вуозы. Ужрадлэн программаяз: спортысь ветеранъёс но капчи атлетикаез гажасьёс понна «Пробег памяти»; шоръёзо ӧнер дышетсконниослэн забегзы; Удмуртилэн шоркарысьтыз промышленной предприятиосысь но огазеяськонъёсысь командаослэн забегзы; вылӥ дышетсконниослэн но спортъя клубъёслэн забегзы; школаосын дышетскисьёслэн забегзы; Ижкарысь спортъя школаосын но ватсаса тодон-валан сётонъя юртъёсын дышетскисьёслэн возьматонъёссы. Ӵошатсконъёслы йылпумъянъёсъя вормисьёсты синпель кузымъёсын пусъёзы.  Тупаса улонлы сӥзем эстафета котькыӵе куазен ортчоз. Удмуртиын Вормон нуналэз пусъёнэз радъян понна волонтёръёслэсь корпуссэс кылдытыны кутскизы. Тегъёс: Спорт Ижкар Удмуртия ВормонНунал капчиатлетика  